Trenurile spre Aeroportul Otopeni vor circula din 12 decembrie. Durata medie a călătoriei promisă de autorități.
Din 12 decembrie se va putea călători cu trenul până la aeroport. Banii pentru linia de tren provin din fonduri europene. Valoarea proiectului este de 398,1 milioane de lei.
Din 12 decembrie, se va putea călători pe ruta feroviară de la Gara de Nord la Otopeni. Știm că președintele Iohannis a testat linia și nu a ajuns prea repede la destinație. "Vor fi 72 de trenuri care vor circula pe această linie, la un interval de 40 de minute. Inginerul de la Arcada, compania care s-a ocupat de lucrări, a spus că vom face până la aeroport 15-17 minute. Este termenul asumat, inițial, și de ministrul Transporturilor, dar reamnintim că președedintele Klaus Iohannis a făcut 50 minute până la destinație când a testat această linie. Vorbim despre un proiect care a valorat 400 de milioane de lei, bani care au provenit de la Uniunea Europeană, din fonduri nerambursabile. Acest proiect ar fi trebuit să fie gata înainte Campionatul European de fotbal, însă noi am avut Covid, în schimb, și, astfel, ministerul și-a permis să facă niște întârzieri. A amânat termenul pentru august anul acesta, însă nici acesta nu a fost onorat. În septembrie, președintele Iohannis a testat linia, iar în final lucrările au fost recepționate abia ieri", a transmis Laura Albu, corespondent Aleph News.